***Zebegény Község Polgármesterétől***

***2627 Zebegény, Árpád u. 5.***

*E-mail:* [polgarmester@zebegeny.hu](mailto:polgarmester@zebegeny.hu)

**Napirendet tárgyaló ülés dátuma:** 2025. március 11.

**Előterjesztést készítette:** Schottner Norbert helyettesítő jegyző

**Előterjesztő:** Ferenczy Ernő Ervin polgármester

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének 2025.03.11. napján tartandó ülésére*

**Önkormányzatok rendkívüli támogatása jogcímén igénylés beadása**

Tisztelt Képviselő-testület!

A működési kiadásaink finanszírozásához szeretnénk rendkívüli önkormányzati támogatást igényelni. Az igénylésünk beadásához Képviselő-testületi döntés szükséges. A Magyarország 2025. évi központi költségvetéséről szóló 2024. évi XC. törvény (továbbiakban: költségvetési törvény) 3. melléklet 2.1.5. pontja szerinti a települési önkormányzatok számára „önkormányzatok rendkívüli támogatása” jogcímen kiírt pályázatra javaslom benyújtani.

Zebegény, 2025. március 10.

Ferenczy Ernő Ervin sk.

polgármester

Határozati javaslat

A Képviselő-testület …/2025. (...) sz. határozata

önkormányzatok rendkívüli támogatása jogcímén igénylés beadásáról

Zebegény Község Önkormányzat Képviselő-testülete úgy dönt, hogy a helyi önkormányzatokért felelős miniszter és az államháztartásért felelős miniszter által a Magyarország 2025. évi központi költségvetéséről szóló 2024. évi XC. törvény (továbbiakban: költségvetési törvény) 3. melléklet 2.1.5. pontja szerinti a települési önkormányzatok számára „önkormányzatok rendkívüli támogatása” jogcímen kiírt pályázaton elindul, egyben felhatalmazza a polgármestert, hogy a szükséges intézkedéseket megtegye.

Határidő: azonnal

Felelős: polgármester